Ким Клийстерс

Ким Антони Лоде Клийстерс (; 1983 оны 6 сарын 8-нд төрсөн) нь Бельгийн мэргэжлийн теннисчин. Тэрээр ганцаарчилсан болон хос төрлөөр аль алинд нь чансаагаараа дэлхийд тэргүүлж байсан удаатай. 2011 оны 1 сарын 31-ний байдлаар 2-рт бичигдэж байна. Тэрээр ээж болсныхоо дараа хамгийн олон удаа Их дуулгын ганцаарчилсан төрөлд түрүүлсэн амжилтыг Маргарет Куртын хамтаар эзэмшдэг. 

Клийстерс ЭТХ-ны цувралын 41 тэмцээнд ганцаарчилсан төрлөөр, 11 тэмцээнд хос төрлөөр тэргүүлж байв. Америкийн нээлттэй тэмцээнд 3 (2005, 2009, 2010), Австралийн нээлттэй тэмцээнд 1 (2011) удаа, нийтдээ Их дуулгад 4 удаа түрүүлжээ. Тэрээр мөн Их дуулгад 4 удаа аман хүзүүдэж байснаас гадна ЭТХ-ны цувралын аварга шалгаруулах тэмцээнд ганцаарчилсан төрлөөр 2002, 2003, 2010 онуудад тэргүүлсэн. Хос төрлөөр 2003 онд Францын нээлттэй тэмцээн, Вимблдонд тэргүүлж байв. Клийстерс 2007 оны 5 сарын 6-нд зодог тайлах болсноо гэнэт зарласан, Kim's Diary-Thanks you, 6 May 2007, гэхдээ 2 жил орчмын дараа буюу 2009 оны 3 сарын 26-нд ЭТХ-ны цувралд дахин оролцох болсон тухайгаа мэдэгджээReuters.com, Clijsters announces return to tour, 26 March 2009. Буцаж ирснээсээ хойш дөнгөж гурав дахь тэмцээндээ буюу Америкийн нээлттэй тэмцээнд түрүүлж, цагаан хуудсаар тус тэмцээнд оролцоод түрүүлсэн анхны теннисчин болсноос гадна 1980 оны Эвонн Гүүлагонгоос хойш томоохон тэмцээнд түрүүлсэн анхны ээж-теннисчин болсон байна.

Эшлэл

 Цахим холбоос 









 Ким Клийстерсийн профиль

Ангилал:Бельгийн теннисчин
Ангилал:Бельгийн олимпын оролцогч
Ангилал:Дэлхийн теннисчдийн чансааг тэргүүлэгч
Ангилал:2012 оны зуны олимпод оролцогч
Ангилал:Олон Улсын Теннисний Алдрын Танхимын гишүүн
Ангилал:Бельгийн Титэм одон шагналтан (их загалмай)
Ангилал:Бельгийн оны шилдэг тамирчин
Ангилал:Бельгичүүд
Ангилал:1983 онд төрсөн